Եգոր Ելիսեև

Եգոր Ալեքսանդրովիչ Ելիսեև (, ), ռուս գրող, թարգմանիչ։ Ռուսաստանի գրողների միության անդամ (1992)։

Կենսագրություն 
Եգոր Ալեքսանդրովիչ Ելիսեևը ծնվել է 1952 թվականին Դոնի Ռոստովում` ծառայողի ընտանիքում։ Սովորել է Ռոստովի № 53 դպրոցում, որտեղ մի շարք առարկաներ դասավանդվել են գերմաներեն։ 1970 թվականին ավարտել է Պյատիգորսկի օտար լեզուների մանկավարժական ինստիտուտը (այժմ` Պյատիգորսկի պետական համալսարան)։ Տամբովի և Ռոստովի մարզերի գյուղերում աշխատել է որպես ուսուցիչ, գիտահետազոտական ինստիտուտում եղել թարգմանիչ, աշխատել է նաև որպես փոսատար, ինժեներ, տեղանքագիր, զբոսաշրջային ակումբի մեթոդիստ, «Մերձազովյան երկրամաս» հրատարակչության գլխավոր խմբագրի տեղակալ։ «Ձեռագիր» ալմանախի գլխավոր խմբագիրն է։

Ստեղծագործական ուղի 
Առաջին բանաստեղծությունը տպագրվել է «Ռոստսոլմաշևեց» թերթում 1971 թվականին։ Դրան հաջորդել են Դոնի Ռոստովի, Մագադանի, Ալթայի, Պյատիգորսկի, Դերբենդի, Սուխումիի և այլ քաղաքների թերթերում, «Դոն», «Վեր կաց» (Վորոնեժ), «Пионер йук» (Չեբոքսարի), «Իդել» (Կազան), «Մոսկվա», «Գրական ակնարկ» (Մոսկվա) ամսագրերում ու բազմաթիվ կոլեկտիվ հավաքածուներում հրապարակումները։

1987 թվականին Ռոստիզդատում լույս է տեսել բանաստեղծությունների առաջին գիրքը` «Троектория полёта», 1990 թվականին`  «Խորամանկ Պետրը» (հարավսլավացի գրող Ջորջի Կատիչայի գրքի թարգմանությունն է), Մոսկվայում լույս է տեսել «Նվիրվածություն» բանաստեղծությունների գիրքը, 1996-1997 թվականներին կրկին Ռոստովում` «Մայրամուտի հետևից գնացողը» և «Սլավոնական ռունագրեր» գրքերը, 2000 թվականին` Ռոստովում «Քամի բարձրացավ» բանաստեղծությունների գիրքը,  2001 թվականին` «Արևմտյան Կովկասի լեռնանցքները», «Мыс Рока» բանաստեղծությունների ժողովածուն (2005)։ 2004 թվականին հրատարակել է Ինգուշեթիայի ժողովրդական բանաստեղծ Մահոմեդ Վիշերգուրովի բանաստեղծությունների իր թարգմանությունները։

Մասնակցել է Ռուսաստանի գրողների միության կազմակերած Երիտասարդ թարգմանիչների 1-3-րդ համառուսական սեմինարին Մերձմոսկովյան շրջաններում, Յուրմալայում, Պիցունդայում։

Մրցանակներ 
 Վ. Ա. Զակրուտկինի անվան մրցանակ (1998)
 2000 թվականի մայիսին Մոսկվայում կայացած «Ռուսաստանի անհայտ բանաստեղծները» համառուսական մրցույթի շրջանակներում ՅՈՒՆԵՍԿՕ-ի հովանու ներքո կազմակերպված ՊԵՆ ակումբի 67-րդ համաշխարհային կոնգրեսի դափնեկիր

Ստեղծագործություններ 
Ընտրված հրապարակումներ
 Траектория полёта. Стихи. 1987.
 Преданность. Стихи. 1990.
 Идущий путём заката. Стихи. 1996.
 Славянские руны. Книга верлибров. 2000.
 Поднялся ветер. Стихи. 2000.
 Перевалы Западного Кавказа. Стихи. 2001.
 Мыс Рока. Стихи. 2005.
 Хитрый Петр. Пер. югослав. писателя Джорджа Катича. - 1990.
 Книга стихов в переводе народ. поэта И.М. Вышегурова. 2004.

Գրականություն 
 Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5.

Ծանոթագրություններ

Արտաքին հղումներ 
 ЕЛИСЕЕВ
 Елисеев Игорь Александрович
 Игорь Елисеев

Ռուս գրողներ
Ռուս թարգմանիչներ
Ռուսաստանի գրողների միության անդամներ
Բանաստեղծներ այբբենական կարգով